林曉培

林曉培，英文名Shino，係台灣歌手、演員。
佢係生於屏東縣嘅客家人，喺桃園縣中壢市大，曾經喺日本同台灣台北駐唱過。而家信奉基督教。

簡歷 
林曉培未出道之前，曾經響1990年至1994年喺日本名古屋一間溫泉酒店唱歌。返台灣後，又響各地嘅Pub度唱。

1998年渠出咗第一張影集：《Shino 林曉培》，並憑住嗰首單曲《煩》喺歌壇走紅。渠擔任電腦遊戲《心跳回憶》中文版嘅代言人。當時有鬼咁多負面傳聞困擾住渠，最緊要係有人篤爆渠曾經響酒店度「搵過食」，事後渠都開記者會坦承咗以前確有「呢單嘢」。

喺林曉培幼年時渠阿爸阿媽就離咗婚。2004年，佢嘗試同響中國大陸工作嘅老竇有返聯絡，渠老爺子送咗架20年嘅舊車別克畀渠；冇幾耐渠因此同老母反面，僵到連門戶都分埋。林曉培嘅老友記表示，喺渠最紅嗰陣時，經理人話係送渠房車同埋屋，其實都僅僅係落咗訂金；喺渠唱片銷量漲到40萬張嗰陣，畀人炒高個價賣咗去AVEX度，事前又冇徵求到渠本人嘅同意。之後，林曉培嘅唱片銷量就開始下跌，雖然呢幾年渠努力賺返，但係阿媽投資又宣告失利，搞到心內幾大都唔平衡。

之後林曉培因為患咗抑鬱症，連續三年都冇出唱片。預定響2007年下半年出新專輯，點知佢喺2007年6月6號飲多咗酒車死人，演藝生涯被迫中斷。同年8月受洗，成為基督徒。

2008年5月25號，佢應Soler邀請，一齊喺台北國際會議中心舉辦《Shino & Soler無限大演唱會》，並喺2008年6月12號推出全新國語大碟《第壹章》。2008年11月15號，Shino再度舉辦小型公益演唱會《Pure Love HOPE Shino的厚譜 為孩子而唱》。

喺醉酒揸車事件同事業低潮之後，林曉培喺2008年「重生年」，除咗力圖振作並推出全新國語大碟《第壹章》外，更接二連三陸續舉辦小型演唱會，更不時參與公益演出及部分酬勞捐款。

之後，林曉培更開始嘗試戲劇演出，例如：電影《海角七號》以及舞台劇《阿姨》。

而2009年，林曉培又傳出合約被非法變賣，處於無主狀態下嘅林曉培，仍然冇放棄音樂嘅理想，積極籌劃《Shino和她的歌兒們》專輯。《Shino和她的歌兒們》係一張獨立製作嘅唱片，將翻唱收錄一啲LIVE作品，但林曉培必須要先爭取到1500張歌迷認購，至可以製作發行呢隻唱片。《Shino和她的歌兒們》發行前，林曉培更舉辦歌迷文字徵稿活動。《Shino和她的歌兒們》LIVE作品專輯已於2010年1月20號發行上市。

2010年8月20號林曉培喺香港搞「林曉培濃妝搖滾音樂會」，請到李卓庭做嘉賓，音樂會以濃妝做主題，並喺音樂會舞台上換衫、轉化妝同埋髮型等，演唱多首名曲：心動、娃娃愛天下、她的眼淚、又不是非要你的愛等。

2012年11月28號，林曉培喺Facebook發出求救訊息「畀我一個理由活下去」。

2013年喺香港推出首張發燒碟《我忘了》。

2015年2月同演員高慧君攜手演出華視金鍾劇展《十日單身》。

2015年6月加入民視《廉政英雄》拍攝，演出單親老母，表現叻。

2015年9月同梁文音、李千娜攜手演出台師大原創音樂劇《懷疑愛‧症候群》、《受不了，我就是瘦不了》，並展開兩岸巡回演出。

2016年4月杭州G20 4U搖滾音樂節。香港AMASE LIVE 2016

2019年8月發行單曲《交易》。

2019年10月喺台灣台北、台中、高雄進行《交易》小巡演，三場門票都賣嗮。

肇事 
2007年6月6號朝早，林曉培同朋友喺Pub飲完酒之後揸車返屋企，當時係朝早5點幾，啱啱落咗場大雨，佢又飲咗酒，架車行到台北市松山區南京東路五段同埋東興路口嗰陣，車到個踩電單車嘅護士林淑娟，林姑娘啱啱響宏恩醫院收咗工返緊屋企，俾車撞低連送院急救都嚟唔切，收尾傷重死響國軍松山醫院度。聽人講，呢嗰護士同林曉培重係街坊，住埋喺臺北市內湖區行善路59巷度。事後林曉培個血裏面就被錄到酒精含量有1.1毫克咁高。

台灣道路交通管理處罰條例規定，響街度車死人必須罰款新台幣6萬蚊以下，而且即刻收咗駕駛執照無得再考返。警察拉咗佢，偵訊之後，上法庭控告佢妨害公共安全同埋過失致死罪，因為佢嘅血液酒精濃度過咗0.55毫克，警方係事必要依法向佢落控嘅，到晚頭黑林曉培交保10萬蚊之後先至放咗佢。台北地方法院喺2007年12月3號宣判，由於林曉培同死者家屬達成800萬和解，法官就林曉培酒駕違反公共危險罪嘅部分，判處拘役50日，過失致死部分判處徒刑6個月，緩刑兩年。

唱片 
1998 《Shino 林曉培》
1999 《She Knows》
1999 《Love Song For You》
2000 《This is Shino》
2001 《有你的快樂》
2001 《Shino For》
2003 《不知好歹》
2003 《Shino 1St Best》
2008 《第壹章》
2010 《五與倫比》
2013《我忘了》
2019《交易》

主題曲 
2015 【活路：妒忌私家偵探社】電影主題曲 
2015 「女人謎演唱會」主題曲

代表作品
煩
心動
她的眼淚
手太小
She Knows
This Is
娃娃愛天下
放手一搏

得獎紀錄
2015
香港新城國語力女歌手與國語歌曲獎
TVB8金曲榜金曲獎
TVB8金曲榜亞太區最受歡迎女歌星
1999
飛碟電台勁歌民選大賞
飛碟電台勁歌民選大賞
中國時報年度最受歡迎新人獎
中國時報年度最佳專輯
[ V ]華語榜中榜
華人音樂台1998華人流行音樂影音大賞
第十屆金曲獎
香港新城電台新時代曲女王獎
香港TVB勁歌金曲
MTV
大成校園巨星榜

公益活動
2003 
 手牽手 - 抗SARS藝人大合唱
2007
 台北《Pure Love Hearing純愛聽證》公益音樂會。
2008
 台北、香港《Pure Love HOPE純愛厚譜》公益音樂會。
2009
 台灣《台灣新力量-為聽障選手加油》公益演唱會。
 台灣《藝呼百諾 愛心有你我》賑災義唱演唱會。
 台灣《Loving 921地震 十週年愛的行動》系列演唱會。
 香港《Pure Love HOPE純愛厚譜》公益音樂會。
2010
 台北《Pure Love ROCK 純愛磐石》搖滾音樂會。
2011
 台中《愛傳承》公益演唱會。
2012
 陳昇、安歆澐共同合作二手衣義賣，所得全數捐助流浪動物。
 香港《HARD ROCK CAFE》關注乳癌活動。
2015
Shining The Life公益音樂節

2019
『那那大師專訪』【搖滾天后林曉培】 佢到底經歷了乜？我哋邊喊邊唱，只驚眼淚撐唔住。
『那那大師回憶』那那飆搖滾💢林曉培演唱會搖滾合唱，還唔忘開玩笑天後李玟❗❗
『我愛冰冰Show』我想跟你唱  (蕭煌奇、林曉培、陳隨意、吳申梅、高慧君、鄔兆邦、陳淑萍、張芸京、葉秉桓)
『安安大明星』睽違10年 林曉培返嚟了！
《交易》小巡演 - 林曉培高雄駁二10.26
《交易》小巡演 - Shino林曉培♡守著陽光守著你♡2019小巡演台中站
《交易》小巡演 - 林曉培 Shino-永遠 

2014
 林曉培Shino 守著陽光守著你
2010
 林曉培《五語倫比 - Shino和她的歌兒們》★總有一天★
2001
 『Jacky Show』實力唱將林曉培現場帶來經典歌曲！Jacky Show EP488｜林曉培 吳宗憲

林曉培 Shino Lin (官方FB粉絲專頁)
 林曉培Shino 官方微博
 GO！SHINO
《曉本鯨營》 林曉培全球官方歌迷後援會

臺灣女歌手
類:祖籍廣東
類:屏東人
類:林氏